La Band dal Mais

Da Patrick Capaul

"...stais vus sin reggae? Jau era betg....
Atgnamain sun jau in da quels ignorants che stat sin brutalas ghitarras e uschiglio nagut! Silmain quai che reguarda mia attituda enconuschenta da mes fans...
In stil che vegn ora senza solit brutal solo da ghitarra - sajas sontg char Bob - è il bun kiffer-style da la Jamaica. Musica che pretenda ina profilaxa da minimum 10 joints u 25 buttiglias gervosa grischuna. Ed exact tuttina vesi ora cun tut ils stils e civics ch'il reggae ha tratg cun el...
Exact uschè ignorant taidlel jau superhirschmusica: nagin brutalosolo, nagina toleranza! Punct!
Ed uschè ferm che jau ma poss era turpegiar, hai jau tadlà ils davos dis bun sound cun bunas ghitarras brutalas - savura suenter frestg past jamaican e vegn da Canada.
BIG SUGAR è tut auter ch'ina nova band e tuttina - jau prov da confirmar e cresmar mintgin ch'enconuscha betg anc els...
Da Toronto en Canada deriva quella combo. Lur sound è tras tut ils albums ch'els han edì enfin ozendi "bluesigs, ruchs e tschufs" - e mintgatant schizunt en pau "marley'igs"...exact quai è il punct sil i, exact quai fa BIG SUGAR tar quai che fa els auters!
Hiphopigs grooves, la marschadetgna dal reggae, la passiun dil blues. Popigs refrains vegnan tartagnads da tarladidas ghitarras, clischés penibels chattan dapertut plaz. Il sound è agen, tort, fa gust sin sautar, far ina baracca e sa depurtar sper ils chalzers! Atgnamain il perfetg soundtrack per la proxima party a chasa...
Per tut ils interessads e per tut mes apostels: bandunai il metal e giudai in pau blues cun reggae e brutalo ghitarras...sco highlight or da la discografia da la band canadaisa BIG SUGAR: ils albums "Heated" e "Brothers & sisters, are you ready?"

PEACE!